Almega Karavaanpark, Dinokeng - GROOT teleurstelling - Forum Topic
Total Replies: 230 178
Total Views: 82 386 244
Forums / 4. Resorts / Almega Karavaanpark, Dinokeng - GROOT teleurstelling
views: 17 335 079
27 May 2017 @ 14:48:35 pm
Dag my mede-kampeerders. Ons staan tans hier by Almega Karaanpark ....wat `n plek!
Pieter ontmoet jou by die hek, neem jou na jou staanplek, en is gedurig in die omgewing om te help indien nodig.
Elke staanplek het sy eie, persoonlike, private ablusieblok, met toilet (dubbellaag toiletpapier), wasbak (met kleinstoeltjie sodat Boetie of Sussie ook kan bykom), stort, skottelgoed was area, sluitbare area waar ek my fiets en los sakke kan bere ..... ai!
Groot staanplek vir die karavaan, groen gras (nie eers nodig vir grondseile nie), alles absoluut netjies en skoon. Jakkalse wat skree in die nag, sebra`s wat blaf, wat wil jy meer he??
Die braairoosters word geWAS met seep en water, selfs die bak met as word uitgeskrop!
Pragtige swembad (alhoewel te koud om (vandag) te gebruik), groot sakke sekelhout om te koop (R15,00 `n sak) ... winskoop! Speelpark vir kinders, lekker area om bergfiets te ry, weer `n keer ... ai!
Wat het ek bedoel met die opskrif - GROOT teleurstelling? Hierdie is gemik op die ander karavaanparke, want van nou af sal ons ALLE plekke meet met die Almega maatstaf- hulle gaan sterk tweede kom, dis verseker!
27 May 2017 @ 17:07:25 pm
Nico, hoe langer ek lees hoe meer wonder ek wat die teleurstelling was. Dit klink regtig goed. Dit is maar beter om nie ander plekke daarmee te vergelyk nie, om die teleurstelling te vermy. Gelukkig het elke park sy eie karakter en dinge wat lekker is (en dalk sleg is). Geniet die res van jul kamp.
27 May 2017 @ 18:11:30 pm
Wou nou net sê..watter teleurstelling kon dit wees! Dié plek het n goeie naam...die eienaars is self kampeerders...so hulle weet wat kampeerders verlang. Is jy deel van die Arende karavaan klub?...hulle is ook daar die naweek. Geniet dit verder!
27 May 2017 @ 19:54:46 pm
Nico dankie vir die deel van alles by Almega. Klink wonderlik om daar te kamp.
27 May 2017 @ 21:49:43 pm
Eischhh hoe meer ek lees hoe jy die plek opbou toe wonder ek nou wanneer kom die teleurstelling dan in Maar jy het ons belangstelling geprikkel
28 May 2017 @ 09:15:45 am
Dankie vir die deel. Klink baie goed...
28 May 2017 @ 19:25:29 pm
Hulle midweek specials is egter van Maandag tot Donderdag en nie soos gebruiklik vanaf Sondag tot Vrydag nie.
28 May 2017 @ 20:58:13 pm
Wou plek bespreek vir volgende maand.
Maar hulle is vol.
29 May 2017 @ 11:52:16 am
Mmmm, dankie vir die verslag, sal hulle virseker op my kamplysie plaas.
29 May 2017 @ 14:00:56 pm
Leon, ek het hulle vanoggend gebel en hulle het nog plek vir die naweek van die 9de Junie.
29 May 2017 @ 15:23:46 pm
Johan, nee, dis nie heeltemal korrek nie. Ons het daar gestaan vanaf Vrydag tot vandag (Maandag). Naweek prys betaal vir Vrydag en Saterdagaand (R400) en week prys vir Sondagaand (R200).
Daar is blykbaar 'n prysverlaging vir die Wintermaande.
Daar is plek vir hierdie komende naweek, maar die lang naweek (16 Junie) is vol.
Weereens, soos genoem, regtig 'n pragtige plek. Daar is nou nog 4 ablusieblokke in aanbou (4 private ablusies per blok vir 4 karavane). dus 16 ekstra staanplekke vir die toekoms.
29 May 2017 @ 15:34:46 pm
En ek het gedink, ag nee, hier kom weer `n gemounery en toe dit is `n advertensie.
29 May 2017 @ 15:49:25 pm
Dit klink lekker!!! Het by iemand wat al daar gekamp het gehoor dat die kampplek fantasties is maar redelik na aan die teerpad (die pad deur Dinokeng na Rust der winter) gelee is en dat die nagverkeer(veral) baie steurend is want skynbaar is daar een van daardie lastige spoedhobbels regoor/naby die kamp en al wat vragmotor en bus is moet feitlik stop om dan weer met 'n groot rumoer weer aan die gang kom. Wil egter nog self daar gaan kamp.
01 Jun 2017 @ 10:41:38 am
Ja die plek is baie gewild sal hom nog besoek
05 Sep 2017 @ 05:19:52 am
Is daar spesifieke staanplekke wat julle sal aanbeveel of sekeres wat mens moet vermy of is almal maar ewe lekker?
05 Sep 2017 @ 06:04:14 am
Ons het die geleentheid om in Oktber daar te gaan kamp. Kannie wag nie! ! ! !
04 Jul 2018 @ 06:49:55 am
04 Jul 2018 @ 06:58:42 am
As die staanplekke so lyk kan jy enige plek staan. Oral is kamp daar net 'n plesier.
Die gebou is die ablusie blok. Die hele gedeelte diekant van die ablusie was net my staanplek. Ek kon seker nog twee ander Maia en drie dome tente op die staanplek in kry.
Enjoy. Ek hou baie van die plek.
26 Mar 2019 @ 16:43:39 pm
Ek wil miskien by Almega gaan kamp gedurende die winter. Dink julle dis te koud en sal liewer somer dae aanbeveel?
27 Mar 2019 @ 06:58:47 am
Jy gaan die kamp daar geniet maar jy gaan verseker nie swem nie. Die swembad se water laas wat ons daar was word nie warm gemaak nie. Baie stil oord. Wild besigtiging slegs met gereelde toer op battery motorfietse. Of jy kan met jou eie voertuig in die Dinokeng reservaat gaan ry.
27 Mar 2019 @ 09:58:59 am
Geert ek dink Almega is 1 v d beste oorde wat ek nog by was. As mens by die nuwe boonste deel kamp wat lyk my meer gewild is kan vliee bietjie van 'n probleem wees asook die reuk van 'n voerkraal en dalk meer in die somer. Weens die spasie wat mens het is dit net mooi 'n droom. Dis nou waar mens 'n saamtrek wil hou sodat daar vir almal plek is vir hul tente ens.
27 Mar 2019 @ 13:50:40 pm
Het hulle uitgebrei?
27 Mar 2019 @ 14:24:42 pm
Geert ek weet nie hoe dit voorheen gelyk het nie. Daar is nou die deel waar jy by die hek inkom met staanplekke aan weerskante. Dan as jy na die bokant toe ry is daar 'n lang ry staanplekke al langs die lyndraad na links. Dit is die nuwer deel.
28 Mar 2019 @ 06:54:49 am
Soos wat jy by die kampplek se hek in ry is daar 'n pad wat links uitgaan. Die laaste 2 ablusi blokke met elk sy 4 staanplekke was 'n nuwe toevoeging toe ons laas daar was.
Van die krag draad by neus van my karavaan tot teen die wilds draad 'n ent agter my Tipper en van die dun boompie wat net uitsteek agter my wa tot by die boom regs by JIN se karavaan neus is een staan plek. Jy kan daar jou wa trek soos jy goed dink. Neem net in ag op die hoek van die ablusie blok is die krag punt.So bring 'n lang verleng koord as jy onder teen die draad wil staan.
Die foto wat ek vroeër in die onderwerp geplaas het is by een van die ouer gevestigde staanplekke geneem.
Mens kamp lekker vêr uitmekaar en die ablusie geriewe is pragtig binne. Die ou se bou werk is regtig puik en van uitstaande kwaliteit en gehalte.
28 Mar 2019 @ 07:08:25 am
Dankie....dit lyk na heerlike groot staanplekke
Dis die oordplan wat ek gekry het....is daar sekere gunstelinge of is almal lekker?
28 Mar 2019 @ 13:53:55 pm
2B, 5C,5D,6B,ag enige is lekker, maar die hier genoem het ons al op gestaan en het lekker koelte. Persoonlike gunsteling is 2B want jy het baie koelte en kan die wild vanuit jou kampstoel dophou en dis 'n besonder groot staanplek!
28 Mar 2019 @ 15:40:05 pm
Al probleempie maar dis gering is dat sekere staanplekke is die mobiele braai aan die agterkant v d woonwa. Hulle wil egter nie dat mens dit skuif want dan val die kole op die mooi gras.
Ons het op 3C en D gestaan en dis puik. Soos genoem het die C en B meer privaatheid.
28 Mar 2019 @ 22:41:27 pm
Jammer die swembad word nie verhit nie...?
31 Mar 2019 @ 16:39:57 pm
Julle laat my nou baie uitsien na my 3 aande (26 - 28 Apr) by Almega - oppad wildtuin toe.
31 Mar 2019 @ 19:38:10 pm
Gelukkig braai ek waar ek wil ................................... GAS BRAAIER
31 Mar 2019 @ 19:44:02 pm
El dink hulle ontspanning is meer gerig op die natuur....die swembad is seker daar om lafenis te gee op die warm somers dae....soos wildtuin. Langsaan is Dinokeng Resort wat al daai ekstra fasiliteite het soos verhitte swembaddens, supertubes en dies meer. Ek besig om te beplan vir n winterkuier hier...sal my 1ste besoek aan hierdie oord wees.
01 Apr 2019 @ 14:09:36 pm
Sal net lekker wees as die "byt" uitgehaal word....
01 Apr 2019 @ 14:46:43 pm
Die vlamme is maar net nie dieselfde op 'n gasbraai nie maar dit bly 'n lekker ding......
01 Apr 2019 @ 17:44:43 pm
Ek stem saam met jou Danie en die vleis proe ook nie naastenby soos braaivleis nie.
Verkies maar my houtvuur.
15 Jul 2019 @ 20:32:22 pm
Nou net terug gekom van Pillanesberg, Manyane. Was baia aangenaam en het ook baia wild gesien. Baia Renosters en Olifante en ook leeus. Die kamp was omtrent leeg en met winterspecial is dit net oor R200 per nag vir tot 6 mense. Die geraas van die Mogwase shabeens is nog steeds daar en is niks aan te doen nie.
In Dinokeng kamp ons gewoonlik, deesdae, by Tshikwalo maar volgende keer gaan ons Almega probeer. Daar n' besoek afgelee met laaste Tshikwalo besoek en dit lyk baia aangenaam. Die hoof pad geraas is net baia naby.
KNP vir ons van einde Aug tot mid Sept. Lekker om afgetree te wees.